Diari Oficial de la Generalitat Valenciana


Sumari del DOGV 8066, del 20-06-2017 (2017/4778)

Notificació de la sentència dictada en el procediment ordinari número 149/2016.
-------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4778


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment ordinari número 149/2016. [2017/4778]  
Assumpte civil número 000149/2016  
  
Helena Agustí Pons, lletrada de l'Administració de justícia del Jutjat de Primera Instància número 1 de Catarroja, faig saber que en aquest jutjat se segueixen actuacions de procediment ordinari número 000149/2016, a instàncies d'Óscar Vila García i Vanesa del Río Moreno contra Beyond Business, SL, en què s'ha dictat la sentència que té l??encapçalament i la dispositiva que, literalment, són com segueix:  
  
«Sentència número 54/2017  
Catarroja, 10 de maig de 2017  
Patricia Todolí Orero, magistrada jutgessa del Jutjat de Primera Instància i Instrucció número 1 de Catarroja i partit, he vist aquestes actuacions, judici ordinari número 149/2016, en què ha sigut part demandant Óscar Vila García i Vanesa del Río Moreno, representada pel procurador Javier Roldán García, i part demandada Beyond Business, SL, en situació de rebel·lia processal, sobre acció de nul·litat de contracte de compravenda per indeterminació de l'objecte, i en consideració als següents:  
  
[?]  
Dispositiva  
Estime íntegrament la demanda interposada per Óscar Vila García i Vanesa del Río Moreno i condemne Beyond Business, SL, a reintegrar a Óscar Vila García i Vanesa del Río Moreno la quantitat de vint-i-quatre mil cinc-cents euros (24.500 €), més els interessos legals des del dia 6 de maig de 2007, sense perjudici dels processals de l'article 576 de la Llei d'enjudiciament civil, i la correlativa obligació d'Óscar Vila García i Vanesa del Río Moreno de restituir el dret d'aprofitaments per torn de béns immobles transmesos al seu dia a Beyond Business, SL. Impose les costes a la part demandada, Beyond Business, SL.  
  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant de l'Audiència Provincial de València, per escrit davant d'aquest jutjat dins del termini de 20 dies hàbils comptador des de l'endemà que es notifique, sent-ne un requisit necessari per a recórrer, en virtut de la Llei orgànica 1/2009, de 3 de novembre, complementària de la Llei de reforma processal per a la implantació de la nova oficina judicial, la consignació en el compte de dipòsits i consignacions d'aquest jutjat, obert al Banco Español de Crédito, la quantitat de 50 euros.  
Porteu-ne un testimoniatge a les actuacions i registreu-la al llibre que corresponga.  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, per la resolució de data de hui i de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, a fi de portar a efecte la diligència de notificació de la sentència a la demandada en parador ignorat.  
  
Catarroja, 30 de maig de 2017.- La lletrada de l'Administració de justícia: Helena Agustí Pons.